Պետք է նշեմ, որ ընդհանուր առմամբ մենք բավարարված ենք քննարկումներով, քանի որ դրանց արդյունքում կարողացանք Եվրոպական միության մեր գործընկերների հետ ուրվագծել այն շրջանակը, որի շուրջ, ըստ էության, հետագա փուլերում արդեն կանցնենք իրավապայմանագրային նոր հնարավոր փաստաթղթի շուրջ բանակցություններին։ Վերջերս նախարարը ևս հարցազրույցներից մեկում առիթ ունեցել է անդրադառնալու այս թեմային, ես ինքս այս թեմայի շուրջ բազմիցս խոսել եմ։